Taniqli amerikalik aktyor Jorj Kluni va uning rafiqasi Amal Alamuddin yaqin orada ota-ona bo‘lish baxtiga muyassar bo‘ladilar. Bu haqda CBS telekanalida jurnalist va teleboshlovchi Juli Chen ma’lum qilgan. Uning aytishicha, yulduzli juftlik egizak farzandlar – bir o‘g‘il va bir qiz kutmoqda. Ta’kidlanishicha, bolalar iyunda dunyoga keladilar. Klunining rafiqasi homilador ekanligi haqidagi gaplar bir necha oydan beri to‘xtamayapti. Juftlikning o‘zi bunga hozircha hech qanday izoh bermagan. Biroq jurnalistlar Amalni homilador holatda suratga olishga muvaffaq bo‘lishgan. Aktyor 56 yoshda ekanligiga qaramasdan, birinchi marta otalik baxtini his qiladi.